Hiroshima fue establita en a costa norte d'a mar interior de Seto en 1589 por o sinyor feudal Terumoto Mori, que fació tamién construir un castiello, o castiello d'Hiroshima, en a mayor d'as islas fluvials d'o río Ota, nombre que prenió en os suyos primers tiempos a ciudat. Quan Teremuto Mori fue redotato o 20-21 d'octubre de 1600 en a batalla de Sekigahara por as tropas d'Ieyasu Tokugawa, o primer shogun d'o Chapón, iste li prenió a mayor parte d'os suyos territorios, entre os quals Hiroshima y o suyo castiello, que cedió a Masanori Fukushima.